فؤاد احمد

فؤاد أحمد (1936 - 2010) Fouad Ahmed ممثل مصري، اسمه الكامل (فؤاد أحمد محمود علي)، اتولد فى سنة 1936، اخد درجة الليسانس فى الآداب والبكالوريوس من المعهد العالى للفنون المسرحية.

اشتهر بأداء أدوار الشرير فى الكتير من الأفلام والأعمال الدرامية. اشتغل فى مسرح (الحكيم) من سنة 1963 واشترك فى عروض المدبوليزم، أدى فى حياته عدد من الأدوار المعروفة منها دوره فى فيلم «المشبوه» اللى قدم فيه دور «حمودة الأعور» قدام الفنان (عادل امام) كمان دور البلطجى فى فيلم «خمسة باب»، ودور زوج أم شيريهان فى فيلم «خلى بالك من عقلك».. إضافة لأدوار تانيه مهمة فى أفلام «رجل لده الزمان»، «القطار»، «البؤساء»، و غيرها.

وفى مجال المسرح قدم مسرحية «علشان خاطر عيونك» قدام الفنان (فؤاد المهندس)، اللى جسد فيها شخصية ناظر المدرسة، و«بجماليون» و«اللص والكلاب» و«الجياع » و«جان دارك» و«ومع خالص تحياتي». وقدم 6 مسلسلات هيا «لا اله إلا الله» فى الجزءين الاولانى والرابع، و«البؤساء» و«الدوامة» و«على باب زويلة» و«الكعبة المشرفة». و كان آخر أعماله هو مشاركته فى مسلسل (جمهورية زفتى) و هو فاقد البصر كلى بالتقريب  كنوع من وفاء أبطال العمل له. ابتعد قبل وفاته بسنين  طويلة عن التمثيل بعد ما فقد بصره بسبب  غلط فى عملية الماكياج من ماكيير التليفزيون المصرى وقت أدائه لشخصية (هامان) فى مسلسل (محمد رسول الله) فقد على أثرها بصره. بعد ما وضع له قسم الماكياج فى التلفزيون المصرى ماكياج بطريقة غلطة حيث وضع الماكيير كمية كبيرة من «القطران» على رأسه وصلت لسد الشعيرات الدموية بالرأس وتوقف وصول الأكسجين لالمخ، و استخدام «الدوكو» (دهان عربيات) فى دهان وجهه. فأصيب بالعمى مباشرة، و فضل هكذا دون علاج أو تعويض. توفى فى سنة 2010 بمستشفى (النزهة) الدولى عن عمر الرابعة والسبعين.

تصنيف:مواليد 1936
تصنيف:وفيات 2010
تصنيف:ممثلين مصريين
تصنيف:مسرحيين مصريين
تصنيف:مكفوفين